da en nl en de da nn da da da da da da da da da da da da da da da da da da da da da da da da da da da da da da en da nb da sv da da sv da it en da en en en da da it da da da en sv da da sv nl da da pl da cs fi da en da da da da da da en
en blog om sund og slank livsstil
Jeg har endnu engang taget Sundhedstemperaturen på en inspirerende blogger, og denne gang er det Katharina Kjeldgaard, som blogger om sund mad på Beetroot Bakery (elsker navnet!). Nogle af jer kender hende måske ligesom mig fra hendes modeblog S.U.S – Style under Scrutiny, som nu er lukket. Interessen for sund, nem og lækker mad blev stærkere end mode, og det tror jeg, vi er mange, der er taknemmelige for. Ikke at modebloggen lukkede, hehe, men at en skøn madblog opstod! Mød hende her til en snak om sundhed og få bl.a. et tip til en lækker sund snack.
Hvor sund føler du dig lige nu på en skala fra 1-10, hvor 10 er det højeste?
Hmm det er et svært spørgsmål… Tror jeg ligger på omkring 7-8, og det har jeg det egentligt helt fint med.
Hvor lavt har du været på skalaen?
Generelt er jeg ret stabil i den måde jeg spiser og lever på, men jeg kan da huske, at det haltede lidt med den sunde kost, da jeg gik i gymnasiet. Man kunne købe sådan en kæmpe hvid bolle med spegepølse for 10 kr. og sådan én købte jeg ofte til frokost, og så dyrkede jeg ikke rigtig nogen former for motion andet end det obligatoriske på skolen. Jeg var nok lidt tyndfed ;P
Hvad er sund livsstil for dig?
Sund livsstil for mig handler om balance. Det handler ikke om, at man følger en kur slavisk, eller man træner seks gange om ugen. Det handler om at finde en balance, hvor man har det godt i sin egen krop/og med sin egen krop, samtidig med at man kan få det til at passe ind i ens hverdag. Jeg kunne for eksempel godt tænke mig at få trænet noget mere, men med fuldtidsjob og blog, så kommer det bare ikke til at ske, så det gider jeg ikke slå mig selv i hovedet over. I forhold til mad så synes jeg også, det handler meget om at lytte til sin krop. “Heldigvis” kan man vel sige, så kan jeg rigtig godt lide sundt mad, simpelthen fordi jeg synes, det smager godt. Men hvis jeg craver chokolade eller kage, så holder jeg mig ikke tilbage, for så er det det, der vil gøre mig glad, og dermed også det der er ’sundt’ for mig – selvfølgelig ikke i kæmpe mængder.
Jeg tror også meget, at sundhed handler om at bruge sin fornuft. Når nogen diskuterer om kartofler er sunde, eller om rød peberfrugt er sundere en gul, så står jeg helt af. Det er jo grøntsager! Ja, hvis du spiser to kilo til aftensmad, så er det nok ikke så godt for kroppen, men hvis du spiser varieret, så går det nok.
Hvordan holder du dig sund?
Det gør jeg dels gennem min kost, motion, men også ved at lave ting, der gør mig glad. Gå lange ture med veninder, være sammen med min familie, og så er jeg også en person, der har meget brug for alenetid til at lade op og få energi, så det sørger jeg for at give mig selv. Og søvn. Jeg ELSKER at sove, og kan sagtens tage ni timer hver nat 😉
Har du nogensinde været på kur?
Nej, jeg har aldrig været på en decideret kur. Hvis jeg har spist lige lovligt mange chips i en periode, så kan jeg godt holde en ’ekstra sund uge’, indtil jeg finder balancen igen.
Hvor ofte træner du?
Det gør jeg ca. 2 gange om ugen.
Det bliver for det meste til cardio i fitteren. Det er en super måde at få rørt sig på efter en hel dag på måsen på kontoret, men også en dejlig måde at koble af på. Nogle gange bliver det til en løbetur i det blå, eller en bodyflow eller stram op-time. Jeg går også og venter på varmere temperaturer, så jeg kan svømme i havet – jeg ELSKER at svømme på åbent hav, og heldigvis er der jo masser af dejlige strande i cykelafstand fra København.
Har du tidligere trænet noget, som du savner i dag?
Ja, da jeg var barn, spillede jeg meget fodbold, og blev faktisk også rigtig god. Desværre blev jeg tacklet af et kæmpe brød og fik en ret slem knæskade, og siden har jeg ikke kunne spille fodbold. Savner det stadig den dag i dag, og kigger altid misundeligt, når jeg går igennem fælledparken og ser folk spille fodbold. Jeg har aldrig fundet en sportsgren eller træningsform, der har fanget mig så meget, og gjort mig så glad, så den leder jeg stadig efter….
Hvordan forkæler du dig selv?
Mmm jeg har lige fået karbad, så kan ret godt lige at hygge mig i noget brandvarmt vand med en serie, som jeg kan se imens. Dét er ren kvalitid med mig selv 🙂
Hvad er din yndlingsret, når det skal være sundt?
Uh, det er et ondt spørgsmål at stille en madblogger 😉 Bum bum friske forårsruller er altid en sikker vinder!
Hvad er din sunde yndlingssnack?
Det må helt klart være bananis med peanut butter.  Jeg kan slet ikke forstå, at noget så sundt kan smage så syndigt!
Hvis man som mig har tendens til få en meget oppustet mave, så det nærmest ligner man er gravid, så kan jeg anbefale at skrue ned for glutenindtaget i kosten. Jeg er selv begyndt at spise ca. 80 % glutenfrit, og jeg kan VIRKELIG se og føle det på min krop.
Tusind tak til Katharina! Besøg hendes inspirerende madblog her
1 Comment CATEGORIES: Sundhedstemperaturen TAGGED: sundhed
Min sundhedstemperatur | beetrootbakery blog siger:
4. maj 2016 kl. 19:55
[…] mellemtiden kan I læse et interview, hvor Mette fra Sundhedsjagten blandt andet har spurgt ind til mine tanker om sundhed, mit eget forhold til mad og motion, og min […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Leave this field empty please:
Currently you have JavaScript disabled. In order to post comments, please make sure JavaScript and Cookies are enabled, and reload te page. Click here for instructions on how to enable JavaScript in your browser.
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·